कहानियों की खोज
अमेरिकी साहित्य
अति आवश्यक अंतिम नोटिस
रूफ़ी थोर्प के उपन्यास पर आधारित
मार्गो हैज़ गॉट मनी ट्रबल्स
डाउनटाउन फ़ुलर्टन में स्वागत है
यह स्पष्ट है कि यह बंदा लड़ाई चाहता है।
वह जंग लड़ना चाहता है!
कस्टडी की अर्ज़ी, मनोचिकित्सक आकलन, बाल सुरक्षा को बुलाना।
मतलब, वह… वह जीतने के लिए दृढ़ है।
और अब, पॉज़िटिव ड्रग रिपोर्ट के बाद…
जिंक्स।
उसके लिए स्थिति काफ़ी अच्छी लग रही है।
तो हमारे लिए सबसे अच्छा रास्ता होगा कि उससे हमला बंद करने को कहें।
आपका मतलब है उस कमीने के साथ अच्छे से पेश आऊँ?
ख़ैर, हम उसे वह नहीं बुलाएँगे।
मध्यस्थता के दूसरे सेशन की तारीख़ तय हो गई है।
हम उसे शांत करने की कोशिश करेंगे।
तो अभी स्थिति उसके नियंत्रण में है,
और अगर वह पीछे नहीं हटा…
तो हम मुसीबत में पड़ जाएँगे!
तो, अभी और मध्यस्थता के सेशन के बीच,
मनोचिकित्सक आकलन होने वाला है।
यह ज़रूरी है कि तुम समझदार और ज़िम्मेदार दिखाई दो,
और तुम किसी भी तरह की सनक को दूर रखो।
उसे तुम्हें तुम्हारे सबसे अच्छे रूप में देखने की ज़रूरत है।
और तुम्हें मार्क की माँ से माफ़ी माँगनी होगी।
हाँ, हो ही नहीं सकता।
ऐसा सोचो कि यह बोडी के तुम्हारी बेटी के साथ रहना जारी रखने का मौका है।
क्या मैं कुछ कर सकता हूँ?
मेरे ख़्याल से तुम बहुत कर चुके हो।
तुम्हें किसी कोने में चुपचाप बैठने
और कोई शौक पालने की ज़रूरत है,
बस बुनाई नहीं।
हम नहीं चाहते कि सिलाइयों से तुम्हें गुस्सा आ जाए।
बढ़िया।
और तुम्हें पूरी तरह से उस घर से बाहर चले जाने की ज़रूरत है।
तुम्हारा कोई निशान नहीं छूटना चाहिए।
ख़ैर, यह निर्णायक नहीं है।
बाल सुरक्षा विभाग का आना।
यह…यह बस एहतियात के तौर पर है, है ना?
हाँ, केनी।
कुछ-कुछ वैसा ही जब आप्रवासन विभाग आ जाता है।
वे बस यह सुनिश्चित करना चाहते हैं कि सब कुछ ठीक-ठाक है।
ठीक है। म…मुझे सच में नहीं…
मुझे…
मुझे अच्छा नहीं लगता जब तुम ऐसे तिरस्कार से मेरा नाम लेती हो।
उससे मुझे बुरा एहसास होता है।
माफ़ करना। मैं बस थोड़े तनाव में हूँ।
मुझे उसकी माँ से माफ़ी माँगनी है।
क्या तुम ऐसा करोगी?
अगर मेरी जान चली गई, तब भी।
जो कि शायद चली जाए।
और मार्गो का मनोचिकित्सक आकलन?
कोई मनोचिकित्सक उसके घर आएगा,
उससे सवाल पूछेगा, जैसे वह कोई मनोरोगी हो।
- यह लीजिए। - यह… बस घिनौना है।
ख़ैर, हम इससे उबर आएँगे।
तुम्हें कैसे पता?
आपने बच्चे की परवरिश की क्या योजना बनाई थी?
मेरे पास कोई योजना नहीं थी।
अब सोचूँ तो, मैं भोली थी,
मैंने बस सोचा था कि सब ठीक हो जाएगा।
इन दिनों, मैं दुनिया को ज़्यादा साफ़ रूप से देख पाती हूँ।
- हाय। - हाय।
चाय पीएँगी?
वह बढ़िया रहेगा।
जिंक्स! जिंक्स! जिंक्स!
कहते हैं कि यह मायने नहीं रखता कि आप कैसे गिरे,
बल्कि यह कि आप कैसे वापस उठते हैं।
वह बकवास है!
यह बस तुरंत वापस उठने के बारे में नहीं है।
यह उसकी जमकर पिटाई करने के बारे में है जिसने आपको गिराया था!
चैंपियन जिंक्स
मुझसे मिलने के लिए शुक्रिया।
मैं बैठ सकती हूँ?
मेरा जबड़ा तार से सिला हुआ है।
मेरे कोई हरकत ना करने को किसी तरह की रियायत मत समझना।
ज़रूर।
मैं माफ़ी माँगती हूँ।
मैं…
मैं अपने आपे से बाहर हो गई थी। मैं…
यह कोई सफाई नहीं है,
पर मैं आशा करती हूँ कि तुम…
मुझे माफ़ कर पाओगी।
मुझे तुम्हारा माफ़ीनामा स्वीकार है।
शुक्रिया।
जानना चाहोगी कि मैंने क्यों स्वीकार किया?
हाँ, मैं… जानना चाहूँगी।
एक माँ के रूप में, मुझे अपने बेटे से बहुत आशाएँ और उम्मीदें थीं।
मैं सच में उम्मीद करती थी कि वह पुलित्ज़र पुरस्कार जीतेगा,
अगर तुम कल्पना कर सको।
पर अंत में उसे फ़्रेशमैन साहित्य के प्रोफ़ेसर के रूप में देखना,
वह भी फ़ुलर्टन में…
जब उसका बच्चा उसे निराश करे,
तो माँ को असहनीय दर्द महसूस होता है।
मैं तुम्हारे दर्द की कल्पना भी नहीं कर सकती।
फ़ॉक्स थिएटर
कौन है?
हे।
हे, नन्हे पहलवान।
मार्गो यहाँ नहीं है।
हाँ, असल में… मैं तुमसे मिलने आया था।
मुझसे?
मैं तुमसे माफ़ी माँगना चाहता हूँ।
मैंने मार्गो को कैसे निराश किया, उसके बारे में बहुत बात हो चुकी है।
मुझे समझ आया है कि मैंने तुम्हें भी निराश किया है।
मेरे बहुत सारे दोस्त नहीं हैं।
पर अगर मैं अभी भी तुम्हें दोस्त कहने लायक़ भाग्यशाली हूँ…
आपने मुझे बहुत डरा दिया था।
मतलब, आपने मुझे सच में डरा दिया था।
और मार्गो को भी।
आप ऐसा दोबारा नहीं कर सकते हैं।
हाँ।
वकील ने कहा है कि आपका यहाँ होना अच्छा नहीं है।
- तो… - हाँ।
मैं मार्गो से कह दूँगी कि आप आए थे।
ठीक है, ठीक है।
और उसे… उसे कल के लिए शुभकामनाएँ देना।
- हाँ। - शैडो हैट।
शैडोहार्ट।
भूखा भूत
फ़ैन्स
मुझे आकलन के पैसे देने पड़े।
मुझे वकील की फीस देनी है।
मतलब, कमबख़्त सब बढ़ता जाता है।
गुल्लक वाली तस्वीरों का क्या हुआ?
योनि प्रकृति की गुल्लक है।
अगर पैसे की इतनी तंगी है जितना तुम बता रही हो,
तो अब लोग जानते हैं तुम कौन हो।
तुम्हें मुँहमाँगे पैसे मिल सकते हैं।
नहीं, अभी यह ठीक नहीं लगेगा।
मुझे सब कुछ शालीन रखा होगा।
साथ ही, मैं पॉर्न नहीं करती हूँ। म…मैं कला बनाती हूँ।
मैं तुम्हें इसे संभालने दूँगी, क्योंकि जब यह ऐसी हो जाती है…
- ठीक है। - तुम जानती हो मुझे गुस्सा आ जाता है।
- हाँ। - क्योंकि यह बस…
यौनकर्मियों के प्रति तुम्हारा डर प्यारा है।
पता है, अब तुम अपने ख़ुद के सफ़र पर निकल रही हो।
हम वह समझते हैं, पर…
सारे यौन कर्म कला ही होते हैं।
परफ़ॉर्मेंस, कल्पना, कला।
मतलब, तुम सच में किसी को एक कल्पना बेचने की कोशिश कर रही हो।
इन कॉस्ट्यूमों को देखो। देखो हमने इसके लिए कितनी मेहनत की है।
क्या तुम सच में ख़ुद को इस तरह कम आँकोगी?
कल तुम्हारे लिए बहुत महत्वपूर्ण दिन है।
यार, अगर तुम बस घर जाकर आराम करना चाहती हो, तो वह भी ठीक है।
शुक्रिया, दोस्तों।
यहाँ आओ, बिऑच।
- पागल लड़की है। - पागल लड़की है।
- इसीलिए हम इसे अपने साथ रखते हैं। - इसीलिए हम उससे प्यार करते हैं।
वह मुझे दो। वह मुझे दो।
तैयार हो?
जितना कभी भी हो सकती हूँ।
जिंक्स और शायैन?
- आसपास भी नहीं हैं। - बढ़िया।
ठीक है। तुम स्पोर्ट्स खेलती हो?
- माफ़ करना? - यह गेम डे है।
योद्धा बनने का समय है।
शाबाश।
संधि की पेशकश।
अच्छे से पेश आना।
वापस स्वागत है।
शुरू करने से पहले, मेरे पास कुछ समाचार है।
मेरे पास डॉ. शार्प के आकलन की रिपोर्ट है।
मुख्य हिस्से पर आते हैं।
"मैंने जो कुछ भी देखा है,
उसके आधार पर मार्गो मिलेट मानसिक रूप से योग्य है
कि बोडी की पूर्ण कानूनी और भौतिक कस्टडी रख सके।"
- बढ़िया। - ठीक है फिर।
यह मामला अर्ज़ी देने वाले के इस विश्वास से उपजा था
कि मार्गो मानसिक रूप से योग्य नहीं थी।
डॉक्टर के निष्कर्ष के आधार पर, क्या आप अपनी अर्ज़ी वापस लेना चाहेंगे?
नहीं।
क्यों नहीं?
मुझे तुम्हारी सामान्य योग्यता पर शक नहीं है, मार्गो।
चाहे वह बोडी को दूध पिलाने, उसका डायपर बदलने,
उसकी नाक साफ़ करने की तुम्हारी क़ाबिलियत हो…
बढ़िया। तो फिर क्या है?
आजकल बच्चों को ऐसी नैतिक चुनौतियों का सामना करना पड़ता है, जैसा पहले कभी नहीं किया गया।
उन्हें नैतिक परवरिश की ज़रूरत है।
तुमने एक स्टूडेंट के साथ सेक्स किया था।
- ठीक है, मार्गो… - मैं तुम्हें कुछ बताता हूँ।
तुम जानती थी कि मैं शादीशुदा था,
कि मेरे बच्चे थे, मेरी पत्नी थी।
बस इसलिए कि तुम उनसे कभी मिली नहीं थी,
उसका मतलब यह नहीं है कि वे तुम्हारे भी पीड़ित नहीं थे।
मेरी बेवफ़ाई में हम दोनों दोषी थे। फ़र्क केवल यह था कि किसके लिए क्या दाँव पर लगा था।
मेरे पास खोने को सब कुछ था, जो मैंने कमबख़्त खो दिया।
पर तुम्हारे लिए, वह बस मस्ती थी।
मैं बेवक़ूफ़ था, पर तुम क्रूर थी।
- तुम्हारी इतनी हिम्मत? - ख़ैर, यह दोष के बारे में नहीं है।
यह आगे बढ़ने के बारे में है।
ठीक है। और एक बच्चे को पालने के लिए परिवार और प्रियजन चाहिए,
और इसके प्रियजनों में यौनकर्मी हैं,
हिंसक माता-पिता हैं, जिनमें से एक को, मैं आगाह कर दूँ, हेरोइन की लत है,
और एक रूममेट है जिसे सच में लगता है कि वह एक एल्फ़ है।
मुझे संयुक्त कस्टडी मंज़ूर है।
- बढ़िया। - हाँ, पर पहले दो सालों के लिए,
मैं चाहता हूँ कि बोडी और मार्गो के बीच सभी मेलजोल निगरानी में हों।
तुम अपनी तशरीफ़ भाड़ में ले जा सकते हो।
चलो ज़रा शांत हो जाएँ।
इसने शांति की धज्जियाँ उड़ा दी हैं।
सबसे पहले, तुमने बाल सुरक्षा विभाग को मेरी शिकायत कर दी।
फिर एक मनोचिकित्सक से मेरा आकलन करवाया।
- मार्गो। - तुम्हें किस चीज़ का इतना डर है, मार्क?
- कि बोडी बड़ा होकर मेरे जैसा बन जाएगा? - मार्गो।
अगर वह बड़ा होकर तुम्हारे जैसा बन गया, तो?
एक कायर।
ठीक है। चलो अब बस करें।
- मैं नहीं चाहता कि मेरे बेटे की परवरिश… - अभी।
- …एक अश्लील इंसान करे। - मार्गो।
मैं यह रिकॉर्ड में दर्ज़ करवाना चाहूँगा कि इसने मुझ पर हमला किया था।
मतलब, हिंसा इसके ख़ून में है।
उसने वही चीज़ की जो उससे विशिष्ट रूप से ना करने को कहा गया था।
मार्क को ग़ुस्सा दिलाया।
तो अब क्या होगा?
उच्च न्यायालय।
और लेस के मुताबिक, उसे बहुत खड़ूस जज मिला है
जो ख़ुद एक कस्टडी की लड़ाई में शामिल था और हार गया था।
यह अच्छा नहीं है।
उसे बस अच्छे से पेश आना था।
लेस ने उससे कहा था, "अच्छे से पेश आना। प्रतिक्रिया मत देना।"
और उसने क्या किया?
वह अपनी माँ की ही बेटी है।
हमारे परिवार में हम धौंस जमाने वालों को बर्दाश्त नहीं करते हैं।
अब हम क्या करेंगे?
- वह शायद… - सुनवाई कब है? उच्च न्यायालय की।
अगले मंगलवार को। लेस चाहती है कि हम सब वहाँ मौजूद हों, पूरा वि…विस्तारित…
- परिवार। - तो हम वहाँ मौजूद होंगे।
पूरा विस्तारित परिवार।
ठीक है, तुम नशे में नहीं हो सकते हो, या शरीर में कोई सुई घोंपकर या…
मुझे माफ़ करना।
अगर इस जज ने इस बच्चे को उससे ले लिया, तो वह उसे वापस कभी नहीं पा सकेगी।
वह उसे फिर कभी नहीं देख पाएगी।
तो, पहले, यह कमरा केटी और कैथरीन का था।
और इस कहानी में हम उन्हें शैतान सौतेली बहनें कहेंगे।
वे शैतान नहीं थीं। बस आलोचक थीं।
वे शैतान थीं।
इसे बेकार घिसी-पिटी बातों के बारे में मत सिखाओ।
ठीक है।
फिर यह तुम्हारे नानाजी का था,
और हम उन्हें बुलाएँगे, जादुई भालू, जो बात कर सकता है।
और तुम उनसे कल मिलोगे।
तुम नानाजी और सूज़ी से मिलोगे।
हे।
- मॉम। - हाय।
और तुम चुप रहो, मैं तुम्हें हाथ नहीं लगाऊँगी।
हमें थोड़ी देर अकेला छोड़ दोगी, सूज़ी?
हाँ, हाँ।
हमें यह परियों की कहानी पूरी करनी है, है ना?
- क्या हुआ? - तो…
कल बहुत महत्वपूर्ण दिन है।
अदालत में पहनकर जाने के लिए
मैं तुम्हारे लिए जूते और कार्टिये से कुछ लाई हूँ,
ताकि तुम सभ्य और ज़िम्मेदार, दोनों लगो
और मैं नन्हे पहलवान के लिए भी कपड़े लाई हूँ।
यहाँ… यहाँ क्या हो रहा है?
ख़ैर, यह एक…
स्पेस एलियन फ़ोटोशूट है, मेरे…
हाँ। तुम्हारी… तुम्हारी ओनलीफ़ैन्स वाली चीज़ के लिए।
- हाँ। - हाँ।
ख़ैर,
बहुत से लोगों को साइंस फ़िक्शन और स्पेस एलियन पसंद हैं, तो…
हाँ, मैं… मैं उम्मीद करती हूँ कि उसका लेखन शानदार होगा।
मॉम,
बेहतर होगा मैं अभी ही आपको आगाह कर दूँ।
यह कल या परसों
या कस्टडी की लड़ाई ख़त्म होने के पहले नहीं होने वाला है।
पर किसी ना किसी समय, मेरी…
रचनात्मक पूर्ती और वित्तीय सुरक्षा को पूरी तरह से हासिल करने के लिए,
मैं कलात्मक रूप से…
अपनी प्यार की सुरंग का प्रदर्शन करूँगी।
ठीक है।
ख़ैर…
नूडल,
मैं अपना पुराना घर, अपनी सारी क्रीम, सब कुछ दे दूँगी।
मैं… मैं पैसों का इंतज़ाम कर सकती हूँ।
पता है, हम…
- हम साथ मिलकर उसका हल निकाल सकते हैं। - मैंने हिसाब लगाया है, मॉम।
इससे हेल्थ इन्शुरन्स, बच्चे की देखभाल, किराए का इंतज़ाम, सब हो जाएगा।
और मैं यह घर से कर सकती हूँ।
सच कहूँ तो, अगर आप मुझे यह बंद करने के लिए पैसे दे भी दें,
मुझे नहीं लगता मैं बंद करना चाहूँगी।
और यह कमरा अभी तैयार नहीं हुआ है।
पर आपको मुझ पर भरोसा करना पड़ेगा।
इसके अंत में जो भी बनेगा, वह कलात्मक होगा।
रचनात्मक, साइंस-फ़िक्शन वाली भव्यता।
तुम्हारी फुद्दी की भव्यता।
ऐसे मत कहिए, जैसे यह कुछ घिनौना हो।
पता है मैंने यह कहाँ सुना था? कि हमारे शरीर घिनौने नहीं होते हैं?
- एल्मो से? - जब मैं तीन साल की थी,
मैं कमरे में आई और आप नग्न थीं।
अपनी पूर्ण महिमा में।
और आपने उसे यही कहा था, आपकी पूर्ण महिमा।
- आपको याद है? - नहीं।
और आपने पूरा भाषण देना शुरू किया था…
मानव शरीर रचना के बारे में
और कैसे औरतों को शर्म महसूस नहीं करनी चाहिए।
और आपको शर्म नहीं आ रही थी।
और बल्कि, आपने कहा था कि आपकी योनि पूरी धरती पर सबसे अच्छी थी।
मैंने ऐसा नहीं कहा था।
- मैंने ऐसा नहीं कहा था। - हाँ।
हे भगवान।
ख़ैर, मैंने…
मैंने शायद कुछ ज़्यादा बोल दिया था।
मैं घबरा गई थी।
तुम बस अचानक से अंदर आ गई
- और…और… मैंने बिना तैयारी… - पूरी धरती पर!
ठीक है। तुम अदालत में इसका ज़िक्र नहीं करोगी।
अरे।
माँ, मुझे डर लग रहा है।
अरे, अरे, अरे, अरे।
यहाँ आओ, मैं जानती हूँ, मैं जानती हूँ।
जानती हूँ, जानती हूँ, जानती हूँ, ठीक है, मैं जानती हूँ।
जानती हूँ, बच्चे। जानती हूँ, जानती हूँ।
- मुझे बहुत डर लग रहा है। - जानती हूँ, बच्चे। जानती हूँ तुम्हें डर लग रहा है, नूडल।
अगर उन्होंने उसे मुझसे छीन लिया तो?
ऐसा नहीं होगा। नहीं।
हम यह जीत लेंगे।
फ़ुलर्टन शहर कैलिफ़ोर्निया
फ़ुलर्टन सिटी हॉल
सब तैयार है?
- लगभग। - बढ़िया।
अब, जैसे कि हमने बात की थी,
दृढ़ पर विनम्र रहना।
मुझे पेशाब करनी है।
ज़रूर। उस तरफ़ है।
और मैं याद दिला दूँ शिष्टाचार के बारे में।
यह जज काफ़ी सख़्त हो सकता है, पर यह न्यायोचित भी है, तो…
क्या हमें गवाही देने के लिए बुलाया जाएगा?
मुझे नहीं लगता, पर उनके साथ अक्सर कुछ भी हो सकता है।
ठीक है, तुम यहाँ बाहर बोडी के साथ इंतज़ार करो।
अगर हमें किसी चीज़ की ज़रूरत पड़ेगी, तो मैं बता दूँगी, ठीक है?
- सब तैयार है? - तैयार है।
रेस लगाने के लिए तैयार हैं।
क्या ऐसा कहा जाता है?
हाँ।
तुम्हें मेरी बेटी के लिए यह जीतना ही होगा।
उसे यह जीतना होगा।
पर मैं उसके साथ ही रहूँगी।
मुझे माफ़ करना।
- किसलिए? - मुझे नहीं पता।
शायद…
शायद इस सबके लिए।
मार्गो की मुसीबत। जिंक्स…
तुम उसके लिए माफ़ी क्यों माँग रही हो?
ख़ैर, हाँ, शायद मुझे नहीं माँगनी चाहिए।
मैंने ज़िंदगी में बहुत से लोग देखे हैं जिन्हें ख़ुद के लिए माफ़ी माँगने की ज़रूरत है।
तुम उनमें से एक नहीं बनोगी।
शुक्रिया।
गेट, सेट, गो।
ठीक है।
गेट, सेट, गो।
हाय।
ठीक है। वहाँ बैठो।
उन्होंने केसी और रोज़ को आदेश देकर बुलवाया है।
- हाँ। हाँ, मैंने देखा। - उन्हें क्यों बुलवाया होगा?
चलो बस यहाँ ध्यान दें।
सब खड़े हो जाएँ।
केस नंबर 32643, विषय : मिलेट,
माननीय जज एंड्रू स्पेंस पीठासीन हैं,
यह केस अब शुरू हो चुका है। बैठ जाइए।
मैंने सारे काग़ज़ात पढ़े हैं और यह बकवास है।
जब बच्चे की कस्टडी का मामला इस स्तर पर पहुँच जाए,
जब वह उच्च न्यायालय के जज के पास पहुँच जाए, तब बेतुकी चीज़ें हो चुकी होती है।
आप, सर, खड़े हो जाइए।
आपने एक स्टूडेंट को गर्भवती बना दिया
और अब आपकी इतनी हिम्मत कि उस बच्चे की कस्टडी माँग रहे हैं?
मैं आपको अभी, इसी समय बता रहा हूँ, मिस्टर जैविक पिता,
इस केस में कुछ गड़बड़ है,
और मेरे पास यह मानने की अच्छी वजह है कि उसकी शुरुआत आपसे हुई है।
म…मैं दोषी हूँ।
और फिर भी आप आज यहाँ यह माँगने आए हैं कि उसकी क़ीमत मिस मिलेट चुकाएँ।
मैंने भी उसकी क़ीमत चुकाई है।
- वह किसकी ग़लती है? - जैसा कि मैंने कहा, मेरी।
यॉर ऑनर, मेरे लिए ख़ुद को देख पाना बहुत मुश्किल रहा है।
पर जब मैं देखता हूँ, जब मैं आईने में देखता हूँ,
मेरे लिए मुख्य सवाल यह होता है कि, "बच्चे का क्या?"
यह इस बारे में नहीं है कि कौन जीतता है,
यह…यह एक मासूम बच्चे को हारने से बचाने के बारे में है।
मार्गो एक यौनकर्मी है। उसने इस हफ़्ते भी फ़ोटो पोस्ट किए हैं।
मैं उसे ज़्यादा स्थिर घर दे सकता हूँ।
और मैं ऐसा करूँगा।
और आप।
आप यहाँ खड़ी ख़ुद पर गर्व कर रही हैं, मोहतरमा?
मुझे नहीं लगता कोई भी सच में ख़ुद पर गर्व महसूस करता है, यॉर ऑनर।
आपको लगता है यह कोई जवाब है?
मैंने बोडी को अच्छा घर दिया है।
मैंने उसे मेरे प्यार और उसके नाना-नानी के प्यार के साथ पाला है।
मैंने अपने बेटे की अच्छी परवरिश की है।
और केवल इसलिए कि लोगों को मेरा काम घिनौना लगता है,
उससे वह गैर-कानूनी या ग़लत नहीं हो जाता और ना ही मुझे उसकी माँ बनने से अयोग्य ठहराता है।
मेरा जवाब? हाँ, मुझे गर्व है।
आप सहमत नहीं हैं कि पिता को कस्टडी मिलनी चाहिए।
वह बोडी के लिए अजनबी है।
आपको वह अयोग्य लगता है? ख़तरनाक?
मुझे वह अजनबी लगता है।
आप, सर। आप नाना हैं?
- हाँ। - आपसे मिलकर अच्छा लगा। क्या मुझसे मिलकर अच्छा लगा?
आपको लोगों से मिलना पसंद है? आपको लोगों से मिलने पर हाथ मिलाना पसंद है?
आप मुझसे वैसे हाथ मिलाना चाहते हैं जैसे उनसे मिलाया था?
जी, नहीं।
आपने इस आदमी से माफ़ी माँगी थी?
- नहीं। - क्योंकि?
निरोधक आदेश की वजह से।
- आप ड्रग्स लेते हैं? - मेथाडॉन।
- आपको लत है? - जी, हाँ।
बच्चे के अभिभावक। आप उसके साथ अकेले थे?
ड्रग्स दोबारा ले लेने पर, मैं उसका अभिभावक नहीं रहा और घर छोड़कर चला गया।
और नानी। आप नानी को घर पर छोड़कर आए हैं?
मैं नानी हूँ।
आपको लोगों को मारना, उन्हें मुँह में मुक्का मारना पसंद है?
केवल उसे, और मैं माफ़ी माँग चुकी हूँ।
आप, मैडम। आपने इनसे क्या कहा था?
मुझे याद नहीं है।
आपको उसके लिए मुँह पर मुक्का पड़ा। आपको याद नहीं है?
मैंने इसकी बेटी द्वारा मेरे बेटे को सेक्सुअल शिकार बनाने पर आपत्ति जताई थी।
"कूल्हे मटकाना।" आपने ये शब्द कहे थे?
ख़ैर, यहाँ काफ़ी अतरंगी दल जमा हुआ है, है ना?
आप कौन हैं?
मैं सौतेला नाना हूँ।
क्या मैंने आपसे खड़े होने को कहा?
और पीछे वे दोनों।
ये वही दो यौनकर्मी सहयोगी हैं जिन्हें आपने आदेश देकर बुलाया है?
- जी, यॉर ऑनर। - ऐसा कोई कानून नहीं है
जो यौनकर्मियों को माता-पिता बनने के अयोग्य ठहराता हो।
यॉर ऑनर, हमारा मुद्दा इसकी पूर्णता के बारे में है,
यौन कर्म, नशेड़ी नाना, हिंसक नानी।
- मैं कुछ बोल सकता हूँ? - प्लीज़।
- नहीं, जिंक्स… - इस…इस व्यक्ति ने
- मेरे परिवार का अपमान किया है। - जिंक्स, मैंने… जिंक्स!
बैठ जाओ।
- बच्चे को अंदर लाइए। - हाँ।
डैड, आप ऐसे बीच में नहीं बोल सकते हैं।
केवल तब जब वह आपको अवसर दें।
यह रेसलिंग की रिंग नहीं है जहाँ आप रस्सी से कूदकर अंदर पहुँच जाएँ।
यहाँ आ जाओ।
- आप रूममेट हैं? - हाँ, हाँ।
और यह नन्हा बोडी है।
बच्चे को उसकी माँ को दे दीजिए, प्लीज़।
यह रही मम्मी।
और आपका परिवार, वह परिवार जिसकी अर्ज़ी देने वाले ने अपने काग़ज़ातों में निंदा की है।
- यही वह परिवार है? - जी, सर।
बच्चे को नाना को दीजिए।
हे, नन्हे पहलवान।
क्या हो रहा है?
बच्चे को नानी को दीजिए।
हे।
यह हो गया।
हे… हाय। हाय।
हाय।
हाय, बच्चे।
आँसू क्यों निकल रहे हैं?
एलर्जी है।
बच्चे को उसके पिता के पास ले जाइए।
ठीक है।
और आप क्यों रो रहे हैं?
मैंने अपने बेटे को पहली बार गोद में लिया है।
जब मैं उसे मेरे बेटे को गोद में लिए देख रहा हूँ…
यह कहा जा सकता है कि मेरे बुरे फ़ैसले की वजह से एक कमाल का ख़ज़ाना हाथ लगा है।
इनके।
मेरे।
तुम इसे मेरी गोद में देख रहे हो।
जब मैंने इसे गोद में उठा रखा है।
जैसे एक माँ अपने बच्चे को गोद में लेती है।
यह मेरा बेटा है।
मैं इसकी माँ हूँ।
इस बच्चे को उसके पिता को जानना चाहिए।
मुख्य कस्टडी माँ को दी जाती है। पिता को महीने में दो सप्ताहांतों पर बच्चा दिया जाएगा।
मेरा क्लर्क आदेश बनाकर जारी कर देगा। अदालत मुल्तवी की जाती है।
- अभी क्या हुआ? - अभी क्… क्या… क्या हुआ?
तुम अभी जीत गई।
तुम जीत गई।
मेरे बच्चे।
हाय।
हे। हाँ।
सच में?
शाबाश।
हाँ।
मैं असल में वाक़ई अच्छा पिता हूँ।
जब तुम मुझे जान जाओगे, तब देख लोगे।
अच्छी बात है।
क्योंकि मैं वाक़ई चाहती हूँ कि तुम इसे जानो।
अभी, बाद में नहीं।
यह तुम्हारे डैड हैं।
हाय।
ठीक है, आज रात जश्न मनाने के लिए मैं अपना ख़ास लज़ान्या बनाऊँगा।
सब लोग आमंत्रित हैं।
और मैं अपनी शानदार मार्गरीटा बनाऊँगी।
- हाय। - वह रही।
- बधाई हो! - बधाई हो।
- शुक्रिया। - तुम जीत गई।
- हाय, प्यारे बच्चे। - तुम जीत गई।
- तुम जीत गए, बोडी! - हाँ, तुम जीत गए! सच में!
- हम जीत गए! - हे भगवान।
- वह काफ़ी शानदार था। - क्या मैं बस यह कह सकती हूँ
कि तुम लोग… तुम लोग आकर्षक लग रहे हो।
ऐसा तुम कह रही हो?
शुक्रिया।
वैसे, मैंने बाल सुरक्षा विभाग को नहीं बुलाया था।
मैंने नहीं किया था।
गज़ब।
वे गुमनाम शिकायतों पर प्रतिक्रिया नहीं करते हैं।
मतलब, शिकायत किसी भरोसेमंद स्रोत से आनी चाहिए।
अगर उसने शिकायत नहीं की थी, तो… किसने की थी?
ऐसा कौन करेगा?
मैंने… बस…
एहतियात के तौर पर।
बस यह सुनिश्चित करने के लिए कि बोडी सुरक्षित है।
जब मैंने जिंक्स को वहाँ अस्पताल में पड़े हुए देखा,
और सब लोग बस वहाँ खड़े हुए थे, कोई उसे जवाबदेह नहीं ठहरा रहा था,
मैं मार्गो से कस्टडी छीनना नहीं चाहता था, बिल्कुल नहीं।
तुम हमारे पारिवारिक मामले में पुलिस को ले आए।
तुम मुझे इस परिवार में लाई थी, शायैन।
क्या उनकी रक्षा करना मेरा काम नहीं है?
मेरी पीठ पीछे?
मेरे पास और क्या रास्ता था?
पता है, शायद मैं तुम्हें बचाने की कोशिश कर रहा था…
तुम्हें मुकरने का विकल्प दे रहा था क्योंकि तुम वह कभी नहीं करती।
तुम मार्गो की शिकायत दर्ज़ नहीं करवाती, शायैन।
क्योंकि तुम उससे बहुत ज़्यादा प्यार करती हो।
और तुमने जिंक्स की शिकायत भी नहीं की होती।
क्योंकि तुम उससे भी बहुत प्यार करती हो।
मार्गो एक अस्त-व्यस्त, उलझे हुए कबीले का हिस्सा थी।
लोगों का ऐसा दल जो इतना गहरा प्यार करते थे, कि कभी-कभी उससे दर्द होता था।
और उसके बेटे को उसी उलझी हुई स्थिति में बड़ा होना पड़ेगा।
पर वह पनपेगा, क्योंकि उसके पास और विकल्प ही क्या है?
और वह जन्म से यह जानेगा कि आपदा से प्यार पैदा होता है,
एक ख़ास शक्ति के साथ,
जो आपको अपने पैरों तले की ज़मीन पर भरोसा करने देता है
और फिर आपके जहाज़ को प्रचंड, अनजान समुद्र में फेंक देता है, ताकि आप अपनी क़िस्मत ढूँढ पाएँ।
भूखाभूत - उपलब्ध
विशेष कंटेंट के लिए मेरे नए अकाउंट को फॉलो करें
और शायद…
जेबी मैंने तुम्हें 100 डॉलर टिप भेजी है
नया फ़ैन। बेताब हूँ! 500 डॉलर की टिप
मैंने तुम्हें 750 डॉलर टिप भेजी है
…अपने लिए एक मोटी असामी पकड़ पाएँ।
चा-चिंग।
गुड नाइट, मेरे बच्चे।
मेहनत का मीठा फल।
यह परफ़ेक्ट है, सूज़ी।
और यह रहा रिमोट।
जब भी तुम तैयार हो।
मैं तैयार हूँ।
मैं भूखा भूत हूँ।
तुम मेरे फ़ोन में घुस आए हो।
अब तुम यहाँ फँस गए हो।
हमेशा के लिए।
मैं तुम सबको खा जाऊँगी।
कोई नहीं बचेगा।
उप-शीर्षक अनुवादक : मीनू